møde-10-06-09

Mødet havde ikke nogen forudanmeldt dagsorden, men følgende emner blev vendt:

Andreas fremlagde overvejelserne omkring Kafax fra sidste møde.
 * 1) Referat fra sidste møde.**

Der var bred enighed om, at der er brug for lidt mere struktur og sammenhængskraft omkring KBHFF, hvis det virkelig skal blive til noget. Det kræver dels, at vi ikke er alt for ambitiøse før vi har fået de grundlæggende ting på plads. Derfor er vores umiddelbare prioritet at få styr på følgende:
 * 2) Hvad skal der være styr på for at vi har et vel-fungerende fødevarefællesskab?**
 * 1) Entydigt budskab og koncept - det er vigtigt, at folk ved præcis, hvad de kan forvente at få og forpligte sig til, hvis de melder sig ind i fødevarefællesskabet. Lige nu har hjemmesiden et udtryk, bloggen et andet, Facebook-siden et tredje, og de forskellige flyers deres egne. Folk skal selvfølgelig have frihed til at lave flyers som de selv vil, men budskabet og konceptet skal være det samme på dem alle.
 * 2) Faste leverandøraftaler - vi skal have aftaler og kontakter på plads så vi kan garantere at kunne levere de mængder fødevarer, som vi lover vores medlemmer. Det kan vi ikke helt i øjeblikket, og det svækker tilliden til projektet.
 * 3) Fast afhentningssted - vi kan ikke allerede have to afhentningssteder, når der er så lidt styr på det, som der nu. Vi skal have de grundlæggende rutiner på plads før vi begynder at udvide. På mødet besluttede vi at satse på Kafax i den nærmeste fremtid, da flere kender det, og det ligger tættere på mange af de kollektiver, hvis deltagelse er vigtig for at få gang i fællesskabet. Dette betyder ikke, at vi ikke vil bruge Kødbyen og Slagterhusgade - men vi skal have styr på det grundlæggende først før vi kan holde styr på to afhentningssteder. Alternativt skal de medlemmer af KBHFF som bor på Vesterbro tage et større ansvar for at drive afhentningsstedet i Kødbyen.
 * 4) Faste processer - vi skal have styr på processer for hvordan nye medlemmer kommer ind i fællesskabet, definere de arbejdsgrupper, som medlemmerne skal organiseres i, fastlægge et system for at bestille og afhente fødevarer, som er nemt og fleksibelt.

Det er urealistisk, at vi kan få alle disse ting på plads lige med det samme, så vi besluttede, at vi holder sommerpause for KBHFF frem til august, hvor vi så re-lancerer hele fællesskabet i Kafax med al det ovenstående på plads.

For at få afklaret disse grundlæggende ting, holder vi et nyt møde onsdag d. 24. juni kl. 17 i Kafax.
 * 3) Hvad gør vi så?**

Planen er, at vi åbner i Kafax allerede kl. 15 og går og får ordnet de praktiske ting og får ryddet op i kælderlokalet, så vi kan bruge det til lager.

Kl. 17 starter så selve mødet, med følgende forslag til dagsorden:
 * inspirationsoplæg v. Asger fra Café Under Konstruktion om hvordan de har organiseret sig der, og hvad vi kan lære af det.
 * Udarbejdelse af kort og fyndigt entydigt manifest for KBHFF som opsummerer hvad det går ud på, og hvad man kan få ud af at være medlem.
 * organisering af arbejdsgrupper med kontaktpersoner for hver gruppe. Fordeling af medlemmer på de forskellige grupper.

Tanken var, at vi efterfølgende kunne lave noget aftensmad, drikke et par øl og lære hinanden bedre at kende. :-)

Det er svært at fastholde aktiviteten omkring KBHFF når der er så få af de samme medlemmer, der kan komme til møderne fra gang til gang. Så det er vigtigt at sikre en form for kontinuitet mellem møderne på en mailingliste. Vi har allerede en mailingliste for alle interesserede, men det er meget færre som er aktive medlemmer indtil nu. Derfor besluttede vi at oprette en mailingliste for aktive, så vi hurtigt og nemt kan afklare spørgsmål uden at mødes fysisk. EDIT: Der er nu oprettet en mailingliste for KBHFF aktive her: http://groups.google.com/group/kbhff
 * 4) Fastholdelse**